गौर करने वाली बात यह भी है कि आगामी चुनाव में पार्टियों के प्रमुख नेता एक से अधिक जगहों से चुनाव लड़ रहे हैं. रिपोर्ट के मुताबिक, पाकिस्तान मुस्लिम लीग-नवाज (पीएमएल-एन) के अध्यक्ष शाहबाज शरीफ तीन प्रांतों के चार निर्वाचन क्षेत्रों से चुनाव लड़ेंगे, जिनमें एनए-132 (लाहौर), एनए-192 (डेरा गाजी खान), एनए-249 (कराची) और एनए-3 (स्वात) शामिल हैं. वहीं, पाकिस्तान तहरीक-ए-इंसाफ पार्टी के प्रमुख इमरान खान एनए-95 (मियांवाली) और खैबर पख्तून प्रात के एनए-35 बन्नू निर्वाचन क्षेत्र के साथ-साथ 5 सीटों से चुनाव लड़ेंगे.